# Арнольд Шварценеггер

Википедиядә шундый исемле башка кешеләр турында да мәкаләләр бар. Аларны карау өчен Арнольд битенә күчегез.
Арнольд Алоис Шварценеггер (алман. Arnold Alois Schwarzenegger, ингл. [ˈʃvɑːrtsnɛɡər] яки; 1947 елның 30 июле, Таль, Штирия, Австрия) — Австрия килеп чыгышлы Америка мәдәниятчесе, эшмәкәр, киноактёр, продюсер һәм сәясәтче. Калифорниянең 38 нче губернаторы.
Бодибилдинг буенча кайбер премияләр, шул исәптән җиде тапкыр «Олимпия Мистеры» титулы иясе. «Арнольд Классик» конкурсын оештыручы.
Кинематографта «Терминатор» (1984—2019) сериясендә Т-800 терминатор роле буенча аеруча танылган. Шулай ук актёрлык карьерасы дәвамында «Геркулес Нью-Йоркта» (1970), «Ерткыч» (1987), «Барысын да искә төшерү» кебек күп кенә фильмнарда рольләрне башкара.

# Арнольд Шварценеггер
## Тормыш юлы
### Австрия

Арнольд Шварценеггер 1947 елның 30 июлендә туа. Арнольдның әти-әнисе Густав Шварценеггер (1907—1972) һәм Аурелия Шварценеггер (1922—1998), алар Штирия җире башкаласы Грац шәһәре янындагы Таль сәүдә общинасында яшәгәннәр. Гаилә католик диненнән була.
1938 елда Австриянең аншлюсыннан соң Густав Шварценеггер НСДАП һәм САга кушыла. Сугыш вакытында ул фельдшандармериядә хезмәт итә, анда гауптфельдфебель (өлкән сержант) чинын ала. Сугыштан соң Густавка җирле полиция шефы булып эшләргә рөхсәт ителә, чөнки аның нинди дә булса хәрби җинаять кылуының дәлиле табылмый. Гаилә хәерче яшәгән.
Әтисе йогынтысында Арнольд футбол белән шөгыльләнә башлый, әмма 14 яшендә культурист карьерасын өстен күрә. Ул көн саен Грацтагы «Либенауэр» тренажёр залында шөгыльләнгән.

# Арнольд Шварценеггер
## Тормыш юлы
### Армиядә хезмәт итү

1965 елда Арнольд 18 яшендә Австрия армиясенә бер елга чакырыла, анда ул M47 Patton II танк механигы-машина йөртүче белгечлеге ала.
Ул яшьүсмерләр арасында «Аурупа Мистеры» конкурсында катнаша һәм аны ота. Конкурс өчен ул «самоволка»га китә, шуннан соң ике айга хәрби төрмәгә эләгә.
Шул ук вакытта, үзе белдергәнчә, ул идеаль солдат булмаган һәм бер тапкыр үзенең танкын батырган.
Армиядән соң 1966 елда Мюнхенга күчеп килә, анда фитнес-клубта эшли. Тиздән ул тренажёр залы белән үзе җитәкчелек итә башлый, әмма шул ук вакытта аның күп бурычлары кала.
1966 елда Арнольд Лондонда узган «Галәм Мистеры» конкурсында америкалы Шет Йортонга оттырып, икенче урынны ала. 1967 елда ул әлеге титулны яулый.

# Арнольд Шварценеггер
## Тормыш юлы
### АКШка күченү

1968 елның сентябрендә Арнольд 21 яшендә Америкага килә. 1960 еллар ахырында 1970 еллар башында ул виза шартларын бозып, илдә легаль булмаган рәвештә була. Ул Санта-Моникада Джо Вейдер патронаты астында Gold's Gym(ингл.)татар. клубында шөгыльләнә башлый. 1970 елда 23 яшендә Нью-Йоркта үзенең беренче «Олимпия Мистеры» титулын яулый.
1983 елда Австрия гражданлыгын саклап, АКШ гражданлыгын ала.

# Арнольд Шварценеггер
## Кино карьерасы

Арнольд Шварценеггер 1969 елдан фильмнарда төшә башлый. Кинематографта Шварценеггерның беренче актёрлык эше булып «Геркулес Нью-Йоркта» (1970) фильмы тора. Бу Арнольдның үз исеме белән түгел, ә Арнольд Стронг псевдонимы белән тәкъдим ителгән бердәнбер фильм була.
Арнольд Шварценеггер катнашындагы беренче фильмнарны тамашачы тыныч кабул итә; уңыш «Конан-варвар»дан (1982) соң килә.
2003 елда ул Калифорния губернаторы постына сайлауларда җиңә.

# Арнольд Шварценеггер
## Шәхси тормыш

1986 елның 26 апрелендә Шварценеггер Мария Шрайверга өйләнә. Туй Хаяниста(ингл.)татар.(Массачусетс штаты), изге Франциск Ксавериянең Рим католик чиркәвендә уза. Соңыннан парның дүрт баласы туа:
* Кэтрин Юнис Шварценеггер (1989 елның 13 декабре, Лос-Анджелес, Калифорния)
* Кристина Мария Аврелия Шварценеггер (1991 елның 23 июле, Лос-Анджелес, Калифорния)
* Патрик Арнольд Шрайвер Шварценеггер (1993 елның 18 сентябре, Лос-Анджелес, Калифорния)
* Кристофер Сарджент Шрайвер Шварценеггер (1997 елның 27 сентябре, Лос-Анджелес, Калифорния)
Берничә хәбәр буенча, Шварценеггер Австрия хакимиятеннән, Австрия армиясендә механик-машина йөртүче булып эшләгән M47 танкын 1,4 миллион долларга сатып ала.
2011 елның маенда Арнольд Шварценеггер «көмеш туйдан» соң ике атна үткәч Мария Шрайвер белән никахны өзү турында игълан итә.